94/434/EY: Komission päätös, tehty 30 päivänä toukokuuta 1994, neuvoston direktiivin 93/25/ETY soveltamista koskevista määräyksistä lammas- ja vuohikarjaa ja kyseisen alan tuotantoa koskevien tilastotietojen keruun osalta



Virallinen lehti nro L 179 , 13/07/1994 s. 0033 - 0039

Suomenk. erityispainos Alue 3 Nide 59 s. 0046

Ruotsink. erityispainos Alue 3 Nide 59 s. 0046



KOMISSION PÄÄTÖS, tehty 30 päivänä toukokuuta 1994, neuvoston direktiivin 93/25/ETY soveltamista koskevista määräyksistä lammas- ja vuohikarjaa ja kyseisen alan tuotantoa koskevien tilastotietojen keruun osalta (94/434/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lammas- ja vuohituotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/25/ETY(1) ja erityisesti sen 1 artiklan 4 kohdan, 2 artiklan 2 kohdan, 3 artiklan 2 ja 3 kohdan, 7 artiklan 1 kohdan, 10 artiklan 1 ja 2 kohdan ja 13 artiklan 3 kohdan, sekä katsoo, että direktiivissä 93/25/ETY tarkoitettujen tutkimusten toteuttamiseksi on tarpeen antaa tarkkoja määritelmiä; tätä varten olisi määritettävä tutkimuksen alaan kuuluvat maatilat; lisäksi olisi tarkasti määriteltävä tutkimustulosten jaottelussa käytettävät eri luokat sekä karjan suuruusluokat ja aluejaot, joiden perusteella jäsenvaltioiden on säännöllisin väliajoin koottava suorittamiensa tilastollisten tutkimusten tulokset; teurastuksia koskevien tilastojen laadintaa varten olisi annettava teuraspainon yhtenäinen määritelmä, direktiivin 93/25/ETY mukaisesti jäsenvaltioille voidaan pyynnöstä antaa lupa käyttää hallinnollisia lähteitä lammas- ja vuohikarjaa koskevien tilastotietojen keruun asemesta sekä tehdä vaadittu karjan suuruusluokkien mukainen jaottelu parillisten vuosien lopullisten tulosten osalta, jäsenvaltiot ovat esittäneet edellä tarkoitettuja mahdollisuuksia koskevia poikkeushakemuksia, on syytä kumota komission päätös 82/958/ETY(2), koska direktiiviä 93/25/ETY sovelletaan 1 päivästä tammikuuta 1994, tämän päätöksen määräyksiä olisi sovellettava samasta päivämäärästä alkaen, ja tämä päätös on pysyvän maataloustilastokomitean lausunnon mukainen, ON TEHNYT TÄMÄN PÄÄTÖKSEN: 1 artikla 1 Direktiivin 93/25/ETY 2 artiklan 2 kohdassa 'maatilalla` tarkoitetaan yhtenäisen hallinnon alaista, maataloustuotteita tuottavaa teknis-taloudellista yksikköä. 2 Direktiivin 93/25/ETY 1 artiklan 1 kohdassa tarkoitettu tilastotietojen keruu koskee: a) maatiloja, joissa viljelyyn käytettyä maatalousmaata on vähintään yksi hehtaari; b) maatiloja, joissa viljelyyn käytettyä maatalousmaata on vähemmän kuin yksi hehtaari, jos ne tuottavat tietyssä määrin myyntiä varten tai jos niiden tuotantoyksikön koko ylittää tietyt rajat. 3 Erilaista tietojen keruun rajaa käyttävien jäsenvaltioiden on sitouduttava vahvistamaan tämä raja siten, että sen alapuolelle jäävät ainoastaan pienimmät tilat, joiden osuus kyseisen jäsenvaltion komission päätöksessä 85/377/ETY(3) tarkoitetusta standardibruttomarginaalista (SBM) on yhteensä enintään 1 prosentti. 2 artikla Direktiivin 93/25/ETY 3 artiklan 1 kohdassa ja 13 artiklan 2 kohdassa tarkoitettujen lampaiden ja vuohien luokkien määritelmät annetaan liitteessä I. 3 artikla Direktiivin 93/25/ETY 7 artiklan 1 kohdassa tarkoitetut aluejaot esitetään liitteessä II. 4 artikla Direktiivin 93/25/ETY 10 artiklassa tarkoitetut karjan suuruusluokat esitetään liitteessä III. 5 artikla Direktiivin 93/25/ETY 13 artiklan 1 kohdassa tarkoitettu teuraseläimen teuraspaino määritellään liitteessä IV. 6 artikla 1 Liitteessä V olevassa a kohdassa mainituilla jäsenvaltioilla on direktiivin 93/25/ETY 1 artiklan 3 kohdan mukaisesti lupa käyttää hallinnollisia lähteitä tilastotietojen keruun asemasta hallinnollisia lähteitä. 2 Liitteessä V olevassa b kohdassa mainituilla jäsenvaltioilla on direktiivin 93/25/ETY 10 artiklan 2 kohdan mukaisesti lupa tehdä vaadittu jaottelu karjan suuruusluokkien mukaan parillisten vuosien lopullisten tulosten osalta. 7 artikla Kumotaan päätös 82/958/ETY. 8 artikla Tätä päätöstä sovelletaan 1 päivästä tammikuuta 1994. 9 artikla Tämä päätös on osoitettu kaikille jäsenvaltioille. Tehty Brysselissä 30 päivänä toukokuuta 1994. Komission puolesta Henning CHRISTOPHERSEN Varapuheenjohtaja (1) EYVL N:o L 149, 21.6.1993, s. 10 (2) EYVL N:o L 386, 31.12.1982, s. 43 (3) EYVL N:o L 220, 17.8.1985, s. 1 LIITE I Luokkien määrittely Uuhet ja astutetut uuhikaritsat Karitsoineet sekä ensimmäistä kertaa astutetut naaraat. Lypsyuuhet Yksinomaan tai ensisijaisesti ihmisravinnoksi tarkoitetun ja/tai maitotuotteiksi jalostettavan maidon tuotantoa varten kasvatetut uuhet. Tuotannosta poistettavat lypsyuuhet (viimeisen lypsämisen ja teurastuksen välillä lihotettavat tai lihottamattomat) luetaan mukaan. Muut uuhet Muut uuhet kuin lypsyuuhet. Karitsat Nuoret uros- tai naaraspuoliset lampaat noin 12 kuukauden ikään asti. LIITE II >TAULUKON PAIKKA> LIITE II TAULUKKO I Lammaskarjan suuruusluokat >VIITTAUS KAAVIOON> >KAAVION ALKU> >KAAVION LOOPU> TAULUKKO II Vuohikarjan suuruusluokat >VIITTAUS KAAVIOON> >KAAVION ALKU> >KAAVION LOOPU> Teuraspainon määritelmä Teuraspainolla tarkoitetaan teuraseläimen ruumiin kylmäpainoa verenlaskun, nylkemisen ja sisäelinten poiston jälkeen, ilman päätä (katkaistu takaraivoluun ja ensimmäisen kaulanikaman välistä), raajoja (katkaistu etupolvinivelistä tai kinnernivelistä), häntää (katkaistu kuudennen ja seitsemännen häntänikaman välistä), utareita ja sukuelimiä. Munuaiset ja munuaisrasva kuuluvat ruhoon. LIITE V a) Jäsenvaltiot, joilla on lupa käyttää hallinnollisia lähteitä tilastotietojen keruun asemasta b) Jäsenvaltiot, joilla on lupa tehdä vaadittu karjan suuruusluokkien mukainen jaottelu parillisten vuosien lopullisten tulosten osalta Saksa